बोले- भले ही खुद के पैसे लगाने पड़े, सलमान-शाहरुख को साथ काम को लेकर बात की
Bollywood Actor Nawazuddin Siddiqui Says He Will Do Lead Roles Only. नवाजुद्दीन सिद्दीकी ने हाल ही में बताया कि वो अब केवल लीड रोल ही करेंगे, भले ही उन्हें अपनी के लिए खुद पैसा लगाना पड़े। एक्टर ने कहा जरूरी नहीं है कि उन्हें फिल्म में हीरो दिखाया जाए
नवाजुद्दीन सिद्दीकी ने हाल ही में बताया कि वो अब केवल लीड रोल ही करेंगे, भले ही उन्हें अपनी फिल्म के लिए खुद पैसा लगाना पड़े। एक्टर ने कहा जरूरी नहीं है कि उन्हें फिल्म में हीरो दिखाया जाए, लेकिन उनका किरदार अहम होना चाहिए। इसके अलावा उन्होंने सलमान और शाहरुख के साथ काम करने को लेकर भी बात की।
डीएनए को दिए इंटरव्यू में नवाजुद्दीन ने कहा- ‘ऐसा नहीं है कि मैं सलमान या शाहरुख के साथ काम नहीं करना चाहता। पहले भी इस इंडस्ट्री में लीड और साइड रोल के बीच अंतर रहा है। चाहे वो दुनिया की कोई भी फिल्म इंडस्ट्री हो, इससे कोई फर्क नहीं पड़ता। लेकिन यहां सपोर्टिंग रोल्स को महज नाम मात्र रखा जाता है।’
हीरो या वेलन नहीं, अच्छे किरदार की तलाश में हूं
‘मैं किसी तरह से इससे बच गया हूं, अब मैं उस गलती को दोहराना नहीं चाहता। मैं केवल लीड रोल ही करूंगा, भले ही मुझे फिल्म में खुद पैसा लगाना पड़े।’नवाज ने आगे कहा- ‘जैसे मैंने रईस में काम किया, मेरा किरदार शाहरुख के अपोजिट था और बेहद जरूरी भी।
मैंने हीरोपंती 2 में भी काम किया। भले ही फिल्म ने अच्छा कलेक्शन न किया हो, लेकिन वहां भी मैं लीड रोल में था। अब मैं बड़ी फिल्मों में ऐसे ही रोल तलाशता हूं।’
छोटे रोल नहीं करना चाहते हैं नवाज
नवाजुद्दीन ने कहा कि अब वो छोटे रोल नहीं करना चाहते। अब उनके रोल अहम होने चाहिए भले वो हीरों बने या फिर विलेन, उन्हें इससे फर्क नहीं पड़ता। वो बहुत वक्त तक इस दौर से गुजरे हैं, इसलिए अब इसे दोहराना नहीं चाहते हैं।
अफवाह को कम स्क्रीन्स मिलने पर निराश हुए नवाज
एक्टर इन दिनों अपनी फिल्म अफवाह को लेकर सुर्खियों में हैं। हालांकि, फिल्म को दर्शकों बेहतर रिस्पॉन्स नहीं मिल पार रहा है। दरअसल फिल्म को बेहद कम स्क्रीन्स पर रलीज किया गया है, जिसे लेकर नवाज काफी निराश हैं। उन्होंने कहा- अगर आप थिएटर्स में फिल्म रिलीज कर रहे हैं, तो फिल्म लोगों तक पहुंचानी चाहिए। अब क्या होगा कि फिल्म अच्छा कलेक्शन नहीं कर पाएगी। इसके बाद लोग कहेंगे कि फिल्म नहीं चल रही है। इससे स्टार्स पर भी असर पड़ेगा। जबकि लोगों को कहीं भी फिल्म के शोज मिल ही नहीं रहे हैं।
आज भी अपनी रिलीज पर नर्वस हो जाते हैं नवाज 
नवाजुद्दीन सिद्दीकी ने अपने करियर पर बात की। उन्होंने कहा कि भेल ही वो दो दशक से इंडस्ट्री में काम कर रहे हैं। लेकिन आज भी जब उनकी फिल्म रिलीज होती है, तो वो नर्वस हो जाते हैं। इस बारे में बात करते हुए नवाज ने कहा- आप हमेशा यही चाहते हैं कि आपकी फिल्म ज्यादा से ज्यादा लोगों तक पहुंचे। अब आपके काम को दर्शक कितना पसंद करते हैं, आप कितने कामयाब होते हैं, यह सब ऑडियंस पर डिपेंड करता है।